**ΕΚΠΑΙΔΕΥΤΙΚΗ ΣΥΝΑΝΤΗΣΗ: ΣΑΒΒΑΤΟ 20 ΑΠΡΙΛΙΟΥ 2024**

Tο Σάββατο 20 Απριλίου, στα πλαίσια του ετήσιου εκπαιδευτικού μας προγράμματος,  θα παρέμβει ως προσκεκλημένος ομιλητής ο στενός μας συνεργάτης,  ψυχίατρος και ψυχοθεραπευτής **Bernard Odier**, με το πολύ επίκαιρο θέμα

«***Σχετικά με την πρώιμη παρέμβαση: όσο πιο έγκαιρα θεραπεύουμε τόσο καλύτερα. Αλλά τι καλούμαστε ακριβώς να θεραπεύσουμε;***».

Ο Bernard Odier έχει πολύ πλούσια κλινική εμπειρία σχετικά με την θεραπεία των ψυχώσεων, κυρίως στα πλαίσια των ψυχιατρικών θεσμών του 13ου Διαμερίσματος του Παρισιού   (Association Santé Mentale 13e arrondissement de Paris).

Το συγγραφικό του έργο πραγματεύεται ένα ευρύ φάσμα κλινικών και θεωρητικών θεμάτων. Έχει παρέμβει σε πολλές από τις επιστημονικές εκδηλώσεις μας με εισηγήσεις και ομάδες εργασίας.

Η διάλεξη  θα πραγματοποιηθεί στα πλαίσια του Ετήσιου Εκπαιδευτικού προγράμματος του ΣΥΜΕΠΕ,

**το Σάββατο 20 Απριλίου 10:00 - 13:00**

δια ζώσης στα γραφεία του ΣΥΜΕΠΕ (Βασιλίσσης Όλγας 83)

 και διαδικτυακά.

Οι ενδιαφερόμενοι μπορούν να επικοινωνήσουν με τον ΣΥΜΕΠΕ

στο symepe@gmail.com